                                                                           Anexa nr.2 la Proiect HCL nr..53
Contract de delegare
 pentru  gestiunea activității de eliminare, prin depozitare, a deşeurilor reziduale și a reziduurilor rezultate de la instalaţiile de tratare a deşeurilor municipale la depozitul de deşeuri nepericuloase Izvorul Bârzii, județul Mehedinți din cadrul serviciului de salubrizare al județului Mehedinți
Încheiat în temeiul Legii nr. 98/2016 privind achiziţiile publice, cu completările şi modificările ulterioare a art.29 alin.(8) din Legea nr. 51/2006 a serviciilor comunitare de utilităţi publice, republicată, cu completările şi modificările ulterioare, a Legii nr. 101/2006 a serviciului de salubrizare a localităţilor cu completările şi modificările ulterioare

CAP. I PĂRŢILE CONTRACTANTE

1. Asociația de Dezvoltare Intercomunitară pentru Salubritate Mehedinți, cu sediul în municipiul Drobeta Turnu Severin, str. Traian nr. 89, jud.Mehedinţi, tel. ……………, fax …………….., cod fiscal 29830991, reprezentată prin Președinte ing. Costel Mitroi, în calitate de delegatar/achizitor, pe de o parte şi

2. S.C .......................cu sediul în…………………str…………….nr…………………..,

Tel……………., fax………….., inregistrat la Registrul comerţului cu nr………….., CUI
……………., reprezentată prin…………………., în calitate de delegat/operator, pe de alta parte,

au convenit la încheierea prezentului contract

CAP. II. DEFINIŢII ŞI INTERPRETARE

ART.l (1) În sensul prezentului Contract, termenii şi expresiile de mai jos vor avea, cu excepţia situaţiei în care contextul reclamă altfel, sensul stabilit în prezentul Articol:

a) Activitate Componentă - înseamnă activităţile componente ale Serviciului de salubrizare al Delegatarului/Achizitor ce fac obiectul prezentului Contract, astfel cum sunt prevăzute la definiţia „Serviciului”;

b) An Contractual - înseamnă o perioadă de timp începând la data începerii şi terminându-se la aceeaşi dată a anilor următori, până la data încetării duratei contractului;

c) Aria Delegării - înseamnă raza teritorială a județului;Mehedinți
d) Autoritatea Competentă - înseamnă orice instanţă judecătorească competentă şi orice autoritate locală, naţională sau organizaţie internaţională, inspectorat, agenţie, ministru, minister, persoană oficială sau funcţionar public din cadrul Guvernului României, instituţie publică, inclusiv, dar nelimitându-se la;

e) Autoritatea de Reglementare - înseamnă Autoritatea Naţională de Reglementare pentru Serviciile Comunitare de Utilităţi Publice (ANRSC) sau orice altă instituţie similară care poate fi autorizată şi împuternicită conform legii în vigoare la un moment dat să monitorizeze şi să reglementeze regimul tarifelor şi/sau al Serviciului;

f) Autorizaţii - înseamnă toate autorizaţiile, licenţele, permisele, certificatele, avizele, aprobările etc., emise de Autoritatea de Reglementarea sau altă Autoritate Competentă, în scopul furnizării/prestării şi gestiunii Serviciului;

g) Daună - înseamnă orice prejudiciu, direct sau indirect, constând în pierderea efectivă suferită de creditorul obligaţiei neîndeplinite de către cealaltă Parte şi beneficiul de care acesta este lipsit, la stabilirea prejudiciului ţinându-se cont şi de cheltuielile pe care partea prejudiciată le-a realizat pentru limitarea sau evitarea prejudiciului şi orice alte costuri şi cheltuieli de orice natură şi tip, angajate în vederea restabilirii situaţiei care ar fi trebuit să existe în lipsa respectivului prejudiciu;

h) Delegat/Operator - înseamnă societatea căreia îi este delegată gestiunea activității de depozitare a deșeurilor municipale, în baza şi în conformitate cu prezentul contract;

i) Delegatar/Achizitor - înseamnă Asociația de Dezvoltare Intrcomunitară pentru Salubritate Mehedinți
j) Deşeuri municipale - sunt deşeuri menajere şi alte deşeuri, care, prin natură sau compoziţie, sunt similare cu deşeurile menajere (HG nr. 349/2005 privind depozitarea deşeurilor, cu modificările și completările ulterioare, Anexa nr. 1)  
k)
Documentaţia de Atribuire - înseamnă documentaţia ce cuprinde toate informaţiile legate de obiectul contractului şi de procedura de atribuire a acestuia, inclusiv documentele licitaţiei, conform procedurii aplicabile potrivit legii;

l) Durata gestiunii serviciului - gestiunea Serviciului este delegată de delegatar/achizitor către delegat pentru o durata de 4 ani, începând cu data începerii;
m) Durata contractului - perioada ce include durata gestiunii Serviciului, plus intervalul de timp dintre data intrării în vigoare şi data începerii cu excepţia cazurilor de încetare înainte de termen;

n) Garanţia de bună execuţie - înseamnă garanţia de bună execuţie a contractului, constituită legal de delegat, prin virament bancar sau printr-un instrument de garantare emis de o instituţie de credit din România sau din alt stat sau de o societate de asigurări, în condiţiile legii, executabilă la prima cerere a delegatar/achizitorului, cuprinzând angajamentul irevocabil şi necondiţionat al emitentului de a plăti orice sumă de bani solicitată de delegatar/achizitor dar în limita valorii garanţiei de bună execuţie, pentru a garanta:

· plata oricăror penalităţi care se pot înregistra în favoarea delegatar/achizitorului;

· plata oricăror sume către delegatar/achizitor conform prezentului contract, inclusiv ca urmare a neîndeplinirii de către delegat a obligaţiilor asumate prin prezentul contract;

o) Oferta - înseamnă oferta depusă de delegat/operator în cadrul procedurii de atribuire a prezentului contract; oferta cuprinde propunerea financiară şi propunerea tehnică şi este Anexa nr. 4 la prezentul contract;

p) Regulamentul Serviciului - înseamnă Regulamentul serviciului de salubrizare al județului Mehedinți ;

r) Zi - înseamnă orice zi calendaristică, atunci când nu se face referire expresă la „zi lucrătoare”;

ș) Zi lucrătoare - înseamnă orice zi în afara (i) zilelor de sâmbătă şi duminică; (ii) oricărei zile de sărbători legale în România sau oricărei zile în care băncile sunt închise pentru tranzacţii, în conformitate cu legea în vigoare;

(2) Termenii utilizaţi şi nedefiniţi în prezentul contract şi care sunt definiţi de act
 Normative aplicabile vor avea înţelesul prevăzut în definiţia corespunzătoare din lege.

CAP. III. OBIECTUL ŞI DOCUMENTELE CONTRACTULUI

Art.2 (1) Prin prezentul Contract, delegatar/achizitorul deleagă delegatului/operator  gestiunii activității de eliminare, prin depozitare, a deşeurilor reziduale, a reziduurilor rezultate de la instalaţiile de tratare a deşeurilor municipale la depozitul de deşeuri nepericuloase Izvorul Bârzii, județul Mehedinți provenite de la UAT –urile membre ADIS Mehedinți .

 (2) Obiectivele delegatarului/achizitorului sunt:

a) îmbunătăţirea condiţiilor de viaţă ale populaţiei;

b) susţinerea dezvoltării economico-sociale a județului Mehedinți;

c) promovarea calităţii şi eficienţei Serviciului pentru activitatea de depozitare ;

d) dezvoltarea durabilă a Serviciului;

e) gestionarea Serviciului pe criterii de transparenţă, competitivitate şi eficienţă;

f) furnizarea Serviciului la tarife care să asigure prestarea activităţii de depozitare la nivelurile de calitate şi indicatorii de performanţă stabiliţi prin Regulamentul Serviciului de Salubrizare şi prin prezentul contract şi asigurarea echilibrului între riscurile şi beneficiile asumate de părţi;

g) protecţia şi conservarea mediului înconjurător şi a sănătăţii populaţiei;

h) respectarea cerinţelor din legislaţia privind protecţia mediului referitoare la salubrizarea localităţilor.

Art.3. Documentele contractului sunt:

a) Regulamentul Serviciului de salubrizare al județului Mehedinți , anexa nr.l;

b) Caietul de sarcini parte a documentației de atribuire, anexa nr.2;

c) Propunerea financiară, anexa nr.4;
d) Fișa de fundamentare a tarifului pentru activitatea de depozitare anexa nr.5:
e) Indicatorii tehnico-economici, anexa nr.6:
f) Garanția de bună execuție dacă este cazul.

CAP. IV. DISPOZIŢII GENERALE

Art.4 (1) Municipiul Drobeta Turnu Severin își pastrează drepturile și obligațiile așa cum sunt acestea descrise în contractul de concesiune nr...... din și ale actului aditional nr... din.... aprobat prin HCL nr.     din ........ 

(2) Asociatia de Dezvoltare Intercomunitara pentru Salubritate Mehedinți în calitate de delegatar pentru activitatea de depozitare a deșeurilor reziduale și a reziduurilor generate la stația de Sortare și stația TMB Malovăț colectate de pe raza administrativ teritoriala a tuturor UAT –urile membre ADIS Mehedinți are dreptul de a urmări, controla şi de a supraveghea îndeplinirea obligaţiilor privind realizarea  activităţi  de depozitare de către delegat/operator, legate de:

a) respectarea şi îndeplinirea obligaţiilor contractuale asumate;

b) respectarea condiţiilor de calitate a activităţii de depozitare la depozitul județean de la Izvorul Bârzii;

c) respectarea parametrilor, a normelor şi a cantităţilor solicitate pentru  activitatea de depozitare;

d) respectarea tarifelor stabilite pentru activitatea de depozitare la depozitul județean de la Izvorul Bârzii.

(2) Delegatul/operatorul se va adapta în permanenţă la calitatea şi cantităţile solicitate de delegatar/achizitor, în condiţiile legislaţiei în vigoare şi va respecta în permanenţă standardele şi normativele în vigoare.

CAP.V DURATA CONTRACTULUI, ARIA TERITORIALĂ PE CARE VOR FI PRESTATE SERVICIILE ŞI PREŢUL CONTRACTULUI

Art.5 (1) Durata pentru care se încheie contractul de delegare a activităţii de depozitare la depozitul județean de la Izvorul Bârzii, este de 4 ani de la data semnării acestuia de către părţi cu posibilitatea de prelungire cu înca 2 ani daca parțile convin.
(2) Pe durata stabilită la alin. (1) se interzice delegatului/operatorului subcontractarea activităţii de depozitare la depozitul județean de la Izvorul Bârzii, precum şi cesionarea contractului de delegare a gestiunii.

Art.6 Operatorul are obligația de a primii la depozitare deșeurilor reziduale și  reziduurilor generate la stația de Sortare și stația TMB Malovăț colectate de pe raza administrativ teritoriala a tuturor UAT –urile membre ADIS Mehedinți.

CAP. VI. PREŢUL CONTRACTULUI

Art.7 (1) Tariful convenit pentru îndeplinirea contractului, plătibil delegatului/operator de către fiecare UAT membru ADIS Mehedinți care beneficiază de serviciul de depozitare a deșeurilor generate pe teritoriul sau administrativ este de ………….lei fară TVA la care se adaugă valoarea contribuției pentru economia circular în cuantum stabilit conform legislației în vigoare. Valoarea CEC va fi consemnata separat pe factura emisă de operator.

Valoarea totală a contractului este de
fară TVA la care se adaugă TVA în valoarea  de_
, valoarea totala fiind de


CAP. VII. DREPTURILE PĂRŢILOR
Art.8 Delegatul/operatorul are următoarele drepturi:
a) Să exploateze, în mod direct, pe riscul şi pe răspunderea sa, activitatea de depozitare ce face obiectul contractului de delegare a Serviciului.

b) Să încaseze contravaloarea serviciilor prestate, corespunzător tarifelor ofertate în propunerea financiară.

c) Să iniţieze modificarea şi/sau completarea prezentului contract, în cazul modificării reglementarilor şi/sau a condiţiilor tehnico-economice care au stat la baza încheierii acestuia, prin acte adiţionale.

d) Să suspende sau să limiteze prestarea Serviciului fară plată vreunei penalizări, cu un preaviz de 15 zile lucrătoare, dacă sumele datorate nu au fost achitate în termen de 45 de zile de la primirea facturii.

Art.9 Delegatarul/achizitorul are următoarele drepturi:
a) De a verifica şi exercita controlul cu privire prestarea activitaţii de depozitare ce face obiectul contractului.

b) De a sancţiona delegatul/operatorul, în cazul în care acesta nu operează la parametrii de eficienţă şi calitate la care s-a obligat ori nu respectă indicatorii de performanţă pentru activităţile de depozitare.

c) De a solicita informaţiile cu privire la nivelul şi calitatea serviciului furnizat/prestat.

d) De a rezilia contractul din motivul nerespectării de către delegat/operator a obligaţiilor contractuale.

e) De a se consulta cu instituţiile de specialitate pentru găsirea soluţiilor optime pentru derularea serviciilor în cele mai bune condiţii.

f)  Să i se presteze activitatea de depozitare la nivelul parametrilor tehnici stabiliţi prin contract sau prin normele tehnice în vigoare.
g) Să solicite şi să primească, în condiţiile legii şi ale contractului, despăgubiri sau compensaţii pentru daunele provocate de către delegat/operator prin nerespectarea obligaţiilor contractuale asumate ori prin prestarea unor servicii inferioare, calitativ şi cantitativ, parametrilor tehnici stabiliţi prin contract sau prin normele tehnice în vigoare.

h) Să conteste rapoarte lunare privind activitatea de depozitare când constată încălcarea prevederilor contractuale.

CAP. VIII. OBLIGAŢIILE PĂRŢILOR

Art. 10 Delegatul/operatorul are următoarele obligaţii:
a) Să deţină toate autorizaţiile (inclusiv licenţe, atestări, permise, etc.) şi avizele necesare conform legilor în vigoare, de la autorităţile competente, pentru buna desfăşurare a activităţii pe parcursul derulării contractului.

b) Să întreprindă demersurile necesare pentru reînnoirea autorizaţiilor/avizelor, în cazul în care acestea expiră în perioada de valabilitate a contractului, astfel încât să nu presteze servicii fară să deţină autorizaţiile obligatorii.

c) Să respecte toate angajamentele şi obligaţiile luate prin prezentul contract şi toate obligaţiile şi angajamentele care sunt în sarcina sa.

d) Să respecte prevederile Regulamentul Serviciului de salubrizare al județului Mehedinți pentru activitatea de depozitare, a caietului de sarcini şi ale celorlalte reglementări specifice activităţilor Serviciului.

e) Să respecte indicatorii de performanţă stabiliţi prin Caietul de sarcini şi să îmbunătăţească în mod continuu calitatea serviciilor prestate.

f) Să furnizeze autorităţilor administraţiei publice locale şi ANRSC infomaţiile solicitate şi să asigure accesul la toate infomaţiile necesare în vederea verificării şi evaluării funcţionării şi dezvoltării activităţilor de depozitare  la depozitul județean Izvorul Bârzii  în conformitate cu clauzele contractului de delegare şi cu prevederile legale în vigoare.

g) Să aplice metode performante de management care să conducă la reducerea costurilor de operare, inclusiv prin aplicarea procedurilor concurenţiale oferite de normele legale în vigoare.

h) Să efectueze activitatea de depozitare  în condiţii de calitate şi eficienţă.

i) Să notifice cauzele de natură să conducă la reducerea activităţii şi măsurile ce se impun pentru asigurarea continuităţii activităţii.

j) Să ia măsurile necesare privind igiena, siguranţa la locul de muncă şi normele de protecţie a muncii în scopul evitării accidentelor.

k) Să exploateze, să întreţină şi să asigure reparaţia utilajelor proprii cu personal autorizat.

l) Să realizeze un sistem de evidenţă a sesizărilor şi a reclamaţiilor, respectiv de rezolvare operativă a acestora.

m) Să asigure pe toată durata contractului personalul necesar pentru prestarea activităţii asumate prin contract.

n)
Să asigure pe toată durata contractului, dotarea tehnică şi materială cu care s-a angajat prin contract.

o) Să respecte toate celelalte condiţii specifice, stabilite de delegatar/achizitor.

p) Să presteze activităţile de depozitare cu respectarea principiilor universalităţii, accesibilităţii, continuităţii şi egalităţii de tratament între utilizatori.

r) Să respecte orice prevederi care derivă din legile şi reglementările în vigoare, precum şi din hotărârile ADIS MH .

s) Să remedieze şi să suporte integral toate pagubele produse din vina sa, în timpul derulării prestaţiei.

t) In cazul în care delegatul/operatorul sesizează existenţa sau posibilitatea existenţei unei cauze de natură să conducă la imposibilitatea realizării activităţii, va notifica de îndata acest fapt delegatarului/achizitorului, în vederea luării măsurilor ce se impun pentru asigurarea continuităţii activităţii.

u)Să înceapă prestarea activităţilor numai după constituirea garanţiei de bună execuţie a contractului.
Art.11 Delegatarul/achizitorul are următoarele obligaţii:
a) Să respecte angajamentele asumate faţă de prestator prin prezentul contract de delegare.

b) Să notifice părţilor interesate informaţiile referitoare la încheierea prezentului contract.

c) Să desemneze personalul responsabil pentru urmărirea prestării activităţii de delegare.

d) Să verifice graficul de prestare a serviciilor.

e) Să verifice reclamaţiile primite, să le aducă la cunoştinţa delegatului/operatorului şi să aplice penalităţile stabilite dacă este vina acestuia.

f) Să ia act de sesizările delegatului/operatorului asupra oricăror anomalii sau disfuncţii care împiedică prestaţia şi să asigure acestuia condiţii de desfaşurare.

g) Să nu-1 tulbure delegatul/operatorul în exerciţiul drepturilor rezultate din prezentul contract.

h) Să notifice delegatul/operatorul apariţia oricăror împrejurări de natură să aducă atingere drepturilor acestuia.

i) Să aducă la cunoştinţă publică hotărârile şi dispoziţiile având ca obiect activitatea de depozitare.

j) Să păstreze, în condiţiile legii, confidenţialitatea datelor şi informaţiilor economico- financiare privind activitatea delegatului/operatorului, altele decât cele de interes public.

CAP. IX. CANTITATEA ŞI CALITATEA ACTIVITĂŢILOR DE MĂTURAT, SPĂLAT, STROPIT ŞI ÎNTREŢINERE A CĂILOR PUBLICE

Art.12 Cantitatea şi calitatea activităţilor de măturat, spălat, stropit şi întreţinere a căilor publice ce face obiectul contractului de delegare a Serviciului sunt prevăzute în Caietul de sarcini şi Regulamentul Serviciului de salubrizare pentru activitatea de depozitarea.

CAP. X. TARIFE, FACTURARE ȘI MODALITĂŢI DE PLATĂ

Art. 13 Tarifele plătibile delegatului/operatorului sunt cele stabilite în oferta financiară a acestuia, anexa nr.4 la contract.

Art.14 (1) Contravaloarea activităţilor prestate se va determina în baza ofertei financiare a delegatului/operatorului şi a cantităţilor stabilite conform procedurii de facturare.

(2) Plata activităţii de depozitare se face în baza documentelor de lucru confirmate de către reprezentanţii  ADIS Mehedinți și a administraţiilor publice locale.

(3) Delegatul/Operatorul activităţilor prestate din cadrul Serviciului de salubrizare are dreptul:

a) Să solicite ajustarea tarifului în raport cu indicele general al preţurilor de consum comunicat de Institutul Naţional de Statistică;

b) Să propună modificarea tarifului aprobat în situaţiile de schimbare semnificativă a echilibrului contractual.

Art.15 (1) Toate operaţiunile aferente pentru prestarea activităţii de depozitare ce face obiectul contractului de delegare se facturează către UAT –urile membre ADIS Mehedinți, cu respectarea unităţilor de măsură indicate ( tone) şi prin raportare la cantităţile real depozitate pentru fiecare UAT membru ADIS Mehedinți, precum şi prin aplicarea tarifului din cadrul propunerii financiare.

(2) Termene de plata a facturilor este de 15 zile, acestea reprezentând titlu executoriu.

CAP. XI. ÎNCETAREA CONTRACTULUI

Art.16 Prezentul contract încetează în următoarele situaţii:

a) la expirarea duratei stabilite prin contract;

b) în cazul în care interesul naţional sau local o impune, prin denunţarea unilaterală de către    delegatar/achizitor, cu plata unei despăgubiri juste şi prealabile în sarcina delegatar/achizitorului;

c) în cazul nerespectării obligaţiilor contractuale de către părţi, prin reziliere, cu plata unei despăgubiri în sarcina părţii în culpă;

d) în cazul reorganizării judiciare sau a falimentului delegatului/operatorului;

e) alte clauze de încetare a contractului, convenite de părţi, fară a aduce atingere prevederilor legale în vigoare.

CAP. XII. CLAUZE SPECIALE

Garanţia de bună execuţie a contractului

Art.17(1) Delegatul/operatorul se obligă să constituie garanţia de bună execuţie a contractului în cuantum de 5% din valoarea contractului fără TVA, și se constituie în termen de 5 zile lucrătoare de la data semnării contractului de delegare de gestiune.

(2) Constituirea garanţiei de buna execuţie se face astfel:

a) instrument de garantare emis în condiţiile legii de o societate bancara, sau

b) instrument de garantare emis în condiţiile legii de o societate de asigurari, sau

c) plați (rețineri) succesive din sumele datorate facturilor parţiale. În acest caz, contractantul are obligaţia de a deschide la dispoziţia achizitorului, un cont la unitatea Trezoreriei Statului. Suma iniţiala care se depune de către contractant în contul de disponibil deschis nu trebuie sa fie mai mica de 0,5% din preţul contractului fară TVA. Pe parcursul contractului, autoritatea contractanta trebuie sa alimenteze contul de disponibil prin reţineri succesive din sumele datorate și cuvenite contractantului pâna la concurența sumei stabilite drept GBE.

(3) Autoritatea contractanta are dreptul de a emite pretenții asupra garanţiei de buna execuţie conform articolului 41 din HG nr.395/2016.

(4) Garanţia de buna execuţie se elibereaza/restituie conform articolului 42 alin 2) din HG nr.395/2016.

(5) în situaţia executării garanţiei de bună execuţie, parţial sau total, contractantul are obligaţia de a reîntregi garanţia în cauză raportat la restul rămas de executat.

Comunicări

Art.18(1) Orice comunicare între părţi referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii, transmiterea acestora putându-se face prin telefon, fax sau e -mail.

CAP. XIII. MONITORIZAREA CONTRACTULUI

Art.19 (1) Respectarea şi îndeplinirea de către delegat/operator a indicatorilor de performanţă şi în general a tuturor obligaţiilor stabilite prin prezentul Contract vor fi monitorizate de către delegatar/achizitor conform termenilor şi condiţiilor stipulate de prezentul articol.

(2) Delegatarul/achizitorul va informa în prealabil Delegatul/operatorul asupra intenţiei de a verifica respectarea Indicatorilor de Performanţă sau de a efectua o inspecţie pentru verificarea îndeplinirii obligaţiilor contractuale şi va stabili data cea mai bună pentru efectuarea verificărilor. Aceasta nu va fi totuşi înţeleasă însă ca o limitare a drepturilor şi capacităţii Delegatar/achizitorului de a-şi aduce la îndeplinire îndatoririle şi în particular dreptul său de a efectua, din când în când, inspecţii aleatorii şi/sau inopinate privind orice aspecte legate de Serviciu.

(3) La sfârşitul fiecărei perioade de monitorizare a fiecărui indicator de performanţă, delegatar/achizitorul va întocmi un „Raport de monitorizare” pe care îl va transmite delegatului/operatorului, în termen de 15 (cincisprezece) zile de la încheierea perioadei de monitorizare. Acest raport va stabili măsurile de conformare şi termenele acestora pe care delegatul/operatorul trebuie să le adopte. Lipsa unui răspuns din partea delegatului/operatorului, după trecerea unui termen de 5 (cinci) zile de la data primirii raportului de monitorizare de către delegat/operator va însemna asumarea realizării măsurilor de conformare în termenul stabilit de raportul de monitorizare.

(4)  După primirea raportului de monitorizare, delegatul/operatorul poate prezenta delegatarului/achizitorului propunerile sale de îmbunătăţire a activităţii pentru a se conforma contractului, inclusiv indicatorilor de performanţă, transmiţând aceste propuneri în termen de 5 (cinci) zile de la data primirii raportului de monitorizare. Propunerile de îmbunătăţire a activităţii vor:

a) explica măsurile pe care delegatul/operatorul intenţionează să le ia pentru a-şi îmbunătăţi activitatea în scopul conformării cu contractul, inclusiv cu nivelul indicatorilor de performanţă;

b) prevedea o dată până la care nivelul indicatorului de performanţă va fi atins, atunci când obiectul măsurilor este un anumit indicator de performanţă.

(5) Delegatul/operatorul va ţine şi va păstra în bună stare toate înregistrările rezultatelor, evenimentelor şi incidentelor, în detaliu, care au legătură sau sunt necesare a fi colectate pentru indicatorii de performanţă.

(6) Toate
bazele de date şi tabelele centralizatoare trebuie păstrate în format electronic şi actualizate periodic. Copii în format electronic trebuie furnizate către delegatar/achizitor la cerere.

(7) Delegatul/operatorul va raporta lunar delegatarului/achizitorului detalii privind activitatea de depozitare conform procedurii ce va fi convenita ulterior semnarii contractului.
Art.20 Delegatul/operatorul va prezenta, la începutul contractului delegatarului/achizitorului, dovezi:

a) de plata a impozitelor, taxelor şi contribuţiilor, precum şi a primelor de asigurări;

b) de înmatriculare a vehiculelor;

c) de control tehnic al vehiculelor şi de încadrare în normele de control al emisiilor;

d) de deţinere a tuturor autorizaţiilor valabile.

Art.21 Înainte de începerea prestării activităţilor delegatarul/achizitorul va emite ordinul de începere a prestării activităţii, la începutul demarării contractului iar delegatul/operatorul va anunţa beneficiarul pe baza unei înştiinţări, data si ora de începere a prestaţiei.

Art.22 

(2) Delegatarul/achizitorul, prin persoanele desemnate, va verifica permanent modul de efectuare a prestaţiei şi va întocmi rapoarte de constatare, confirmate de operator, privind cantitatea și calitatea prestaţiei.
(3)  În rapoartele de constatare, delegatarul/achizitorul va consemna şi modul de rezolvare de către delegat/operator a sesizărilor primite şi eventual, penalităţile aplicate delegatului/operatorului pentru deficienţele constatate. În cazul constatării unei activităţi necorespunzătoare, delegatul/operatorul are obligaţia refacerii acesteia în termen de 2 ore de la constatare, în caz contrar considerându-se activitate neefectuată.

(4) În cazul în care delegatarul/achizitorul are observaţii cu privire la conţinutul documentelor mai sus menţionate, delegatul/operatorul are obligaţia de a prelua în mod corespunzător respectivele observaţii/de a rectifica conţinutul acestora, urmând să procedeze la emiterea facturii corespunzător programului prestaţiei (programului de lucrări) realizat.

CAP. XIV. ASIGURĂRI

Art.23(1) Fără a aduce atingere altor sarcini, obligaţii şi/sau răspunderi ale

delegatului/operatorului asumate în baza acestui contract, delegatul/operatorul, pe proprie răspundere şi cheltuială, va încheia şi va menţine pe întreaga durata a contractului, poliţele de asigurare cu acoperirea prevăzută de lege şi bunele practici comerciale şi în special următoarele asigurări:

a) Asigurări auto acoperind parcul de mijloace de transport şi utilaje folosite de delegat/operator în gestiunea Serviciului;

b) Asigurări pentru salariaţi, conform legii în domeniul muncii;

c) Asigurarea de răspundere civilă generală.

(2) Delegatul/operatorul va fi obligat să încheie orice alte asigurări prevăzute de legea în vigoare la un moment dat pe durata prezentului contract.

(3) Delegatul/operatorul, la cererea delegatarului/achizitorului, va furniza copii ale poliţelor de asigurări prevăzute la alin.(1) de mai sus.

(4) Delegatul/operatorul se va asigura că fiecare poliţă de asigurare cerută prin prezentul articol, care are drept obiect bunuri ce aparţin delegatarului/achizitorului sau care priveşte răspunderea civilă a delegatului/operatorului conţine prevederi prin care se solicită asigurătorului ca în termen de 30 (treizeci) de zile, să adreseze o notificare delegatarului/achizitorului înainte de orice anulare sau modificare semnificativă a poliţei în cauză. Primirea de către delegatar/achizitor a acestor notificări nu va exonera delegatul/operatorul de nicio obligaţie, responsabilitate sau răspundere contractuală sau legală.

(5) In cazul în care delegatul/operatorul nu încheie vreuna dintre asigurările prevăzute de prezentul sau încheie o asigurare cu acoperire insuficientă, delegatar/achizitorul are dreptul să acorde un preaviz de maximum 15 (cincisprezece) zile Delegatului/operatorului, pentru a-şi îndeplini această obligaţie, înainte de a rezilia contractul conform capitolul 17 („Rezilierea Contractului”).

(6) Delegatul/operatorul va informa delegatarul/achizitorul, de îndată ce este posibil şi în termen de cel mult 10 (zece) zile de la producerea evenimentului asigurat, în legătură cu orice situaţie ce ar putea avea ca efect formularea unei solicitări de plată sau a unei cereri de despăgubiri în baza oricărei poliţe de asigurare încheiată conform prevederilor prezentului contract iar, în continuare, delegatul/operatorul va soluţiona cererea direct cu asigurătorii respectivi, va acţiona în interesul ambelor părţi şi va informa delegatarul/achizitorul despre toate etapele privind soluţionarea unor astfel de cereri.

(7) Delegatul/operatorul va utiliza toate sumele primite din asigurările pentru daunele sau pagubele bunurilor contractului numai pentru a repara sau înlocui bunurile respective în scopul prestării fară întrerupere a Serviciului conform prevederilor prezentului contract.

(8) În cazul unei cereri de despăgubire formulată în baza oricărei poliţe de asigurare încheiate de delegat/operator, acesta va fi unic răspunzător pentru achitarea francizei fară a prejudicia utilizarea despăgubirilor de risc acoperite de asigurări în baza Contractului.
(9) Delegatul/Operatorul va furniza dovezi ale plăţilor periodice ale primelor de asigurare fară întârziere, la cererea delegatarului/achizitorului.

CAP. XV. FORŢA MAJORĂ

Art.24 Niciuna dintre părţile contractante nu răspunde de neexecutarea la termen sau de executarea în mod necorespunzător, total ori parţial, a oricărei obligaţii care îi revine în baza prezentului contract de delegare a gestiunii, dacă neexecutarea necorespunzătoare a obligaţiei respective a fost cauzată de forţa majoră.

Art.25 Partea care invocă forţa majoră este obligată să notifice celeilalte părţi în termen de 5 zile producerea evenimentului, precum şi dovada forţei majore şi să ia toate măsurile posibile în vederea limitării consecinţelor lui.

Art.26 Dacă în termen de 15 zile de la producerea evenimentul respectiv nu încetează, părţile au dreptul să îşi notifice încetarea de plin drept a prezentului contract de delegare a gestiunii fară ca vreuna dintre ele să pretindă daune -interese.

CAP. XVI. MODIFICAREA CONTRACTULUI

Art.27 (1) Modificarea prezentului contract se face numai prin act adiţional aprobat conform legii şi încheiat în scris între părţi.

(2) Contractul nu poate fi modificat în sensul introducerii în obiectul acestuia a unei activităţi care nu a făcut obiectul gestiunii Serviciului, conform legii.

(3) Orice modificare constituie revizuire a prezentului contract, conform legii, şi nu poate fi operată de părţi decât în situaţiile expres prevăzute de prezentul contract, respectiv:

a) ajustarea sau modificarea tarifului, în condiţiile prevăzute la art. 14 din prezentul contract.

Art.28 Delegatarul/achizitorul poate modifica unilateral Regulamentul sau Caietul de Sarcini , ataşate ca Anexe la prezentul Contract, prin modificarea acestor documente şi înlocuirea respectivelor anexe, prin act adiţional la Contract, cu noul Regulament al Serviciului şi/sau noul Caiet de Sarcini al Serviciului după caz.

CAP. XVII. REZILIEREA CONTRACTULUI

Art.29 (1) Prezentul contract se realizeaza în următoarele situaţii:

a) nerespectarea obligaţiilor asumate prin prezentul contract de către una dintre părţi dă dreptul părţii lezate de a cere rezilierea contractului;

b) delegatarul/achizitorul îşi rezervă dreptul de a denunţa unilateral contractul, în cazul apariţiei unor situaţii care fac imposibilă executarea acestuia din culpa executivă a delegatului/operatorului;

c) delegatul/operatorul îşi rezervă dreptul de a denunţa unilateral contractul de achiziţie/delegare numai pe perioada nefuncţionării sistemului, în cazul apariţiei unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale, asfel încât îndeplinirea contractului respectiv ar fi contra interesului public.

(2) In cazurile prevăzute de alin.(l) lit.b) şi c) contractul încetează după trecerea termenului de 30 zile de la notificarea scrisă.

CAP. XVIII. RĂSPUNDEREA CONTRACTUALĂ

Art.30 (1) Nerespectarea de către părţile contractante a obligaţiilor contractuale prevăzute în prezentul contract, atrage răspunderea contractuală a părţii în culpă.

(2) Partea în culpă este obligată la plata penalităţilor în cotele procentuale prevăzute de Codul de procedură fiscală, pentru neîndeplinirea oricărei obligaţii asumate prin prezentul contract.

CAP. XIX. LITIGII

Art.31 Litigiile de orice fel ce decurg din executarea contractului de delegare a gestiunii se supun instanţei judecătoreşti competente, în măsura în care ele nu au putut fi rezolvate pe cale amiabilă, conciliere sau mediere.

CAP. XX. ALTE CLAUZE

Art. 32 Prezentul contract intră în vigoare la data semnării de către ambele parți.

Art. 33 Prezentul Contract este încheiat în limba română, astăzi 
,1a sediul delegatarului/achizitorului, în 2 (două) exemplare originale, câte unul pentru fiecare parte.

Delegatar/achizitor
Delegat

